title: Komission täytäntöönpanoasetus (EU) N:o 886/2014, annettu 13 päivänä elokuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               14.8.2014

               FI

               Euroopan unionin virallinen lehti

               L 242/27

         KOMISSION TÄYTÄNTÖÖNPANOASETUS (EU) N:o 886/2014,
   annettu 13 päivänä elokuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä elokuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/409, annettu 11 päivänä maaliskuuta 2015 , lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 917/2011 muuttamisesta

text:
               12.3.2015

               FI

               Euroopan unionin virallinen lehti

               L 67/23

         KOMISSION TÄYTÄNTÖÖNPANOASETUS (EU) 2015/409,
   annettu 11 päivänä maaliskuuta 2015,
   lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 917/2011 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 11 artiklan 3 kohdan,
   sekä katsoo seuraavaa:
   1.   MENETTELY

   1.1   Voimassa olevat toimenpiteet

               (1)

               Neuvosto otti 15 päivänä syyskuuta 2011 täytäntöönpanoasetuksella (EU) N:o 917/2011 (2), jäljempänä ’alkuperäinen asetus’, käyttöön polkumyyntitullin Kiinan kansantasavallasta peräisin olevien keraamisten laattojen tuonnissa.

               (2)

               Käyttöön otettiin yhtenäinen 26,3 prosentin tulli, jota sovelletaan tuotaessa tarkasteltavana olevaa tuotetta, jota valmistavat seuraavat vientiä harjoittavien tuottajien ryhmät:

                           —

                           Dongguan City Wonderful Ceramics Industrial Park Co. Ltd ja Guangdong Jiamei Ceramics Co. Ltd, jäljempänä ’Wonderful-ryhmä’, ja

                           —

                           Qingyuan Gani Ceramics Co. Ltd ja Foshan Gani Ceramics Co. Ltd, jäljempänä ’Gani-ryhmä’.

               (3)

               Kuten alkuperäisen asetuksen johdanto-osan 96–98 kappaleessa todetaan, Euroopan komissiolle, jäljempänä ’komissio’, ilmoitettiin alustavien päätelmien ilmoittamisen jälkeen, että yritysten välinen suhde oli katkennut ja että sillä perusteella Gani-ryhmään ja Wonderful-ryhmään olisi pitänyt soveltaa erillisiä tulleja. Pyyntöä ei siinä vaiheessa voitu hyväksyä, sillä sen perusteet oli tutkittava perinpohjaisesti.

         1.2   Osittaista välivaiheen tarkastelua koskeva pyyntö

               (4)

               Komissio vastaanotti 2 päivänä lokakuuta 2012 osittaista välivaiheen tarkastelua koskevan pyynnön Gani-ryhmältä.

               (5)

               Gani-ryhmä väitti, ettei se enää ollut etuyhteydessä kahteen muuhun yritykseen (Wonderful-ryhmään), sillä niiden välinen osakkuussuhde oli päättynyt maaliskuussa 2011. Näin ollen Gani-ryhmä pyysi välivaiheen tarkastelua voimassa olevista toimenpiteistä, koska voimassa oleva yhtenäinen tulli ei ollut enää asianmukainen.

         1.3   Osittaisen välivaiheen tarkastelun vireillepano

               (6)

               Komissio tuli neuvoa-antavaa komiteaa kuultuaan siihen tulokseen, että tällainen tarkastelu olisi käynnistettävä.

               (7)

               Komissio pani 31 päivänä tammikuuta 2014 perusasetuksen 11 artiklan 3 kohdan nojalla vireille osittaisen välivaiheen tarkastelun, joka koskee Kiinan kansantasavallasta peräisin olevien keraamisten laattojen tuonnissa unioniin sovellettavia toimenpiteitä. Se julkaisi vireillepanoilmoituksen (3)
                  Euroopan unionin virallisessa lehdessä.

               (8)

               Tarkastelu rajattiin Gani-ryhmän omistusrakenteen tarkasteluun ja tarvittaessa polkumyyntimarginaalin oma-aloitteiseen tarkasteluun Gani-ryhmän osalta.

               (9)

               Tarkastelu kattoi oma-aloitteisesti samat asiat myös Wonderful-ryhmän osalta.

         1.4   Tarkastelua koskeva tutkimusajanjakso

               (10)

               Polkumyyntiä koskeva tutkimus kattoi 1 päivän tammikuuta 2013 ja 31 päivän joulukuuta 2013 välisen ajan, jäljempänä ’tarkastelua koskeva tutkimusajanjakso’.

         1.5   Tutkimuksen osapuolet

               (11)

               Komissio kehotti sekä Gani-ryhmää että Wonderful-ryhmää toimimaan tutkimuksessa yhteistyössä ja vastaamaan komission kyselylomakkeisiin. Lisäksi komissio antoi yrityksille tilaisuuden pyytää markkinatalouskohtelua perusasetuksen 2 artiklan 7 kohdan nojalla.

               (12)

               Komissio oli vireillepanoilmoituksessa valinnut alustavasti Amerikan yhdysvallat perusasetuksen 2 artiklan 7 kohdan a alakohdassa tarkoitetuksi markkinataloutta harjoittavaksi kolmanneksi maaksi, jäljempänä ’vertailumaa’, ja se pyysi osapuolia esittämään valintaa koskevia huomautuksia.

               (13)

               Asianomaisilla osapuolilla oli mahdollisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.

         1.6   Kyselylomakevastaukset ja tarkastuskäynnit

               (14)

               Komissio sai kyselylomakkeeseen vastauksen molemmilta ryhmiltä sekä kahdelta vertailumaan tuottajalta.

               (15)

               Komissio hankki ja tarkisti kaikki tarkastelun kannalta tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin seuraavien yritysten toimitiloihin:

                           —

                           Asianomaisen maan vientiä harjoittavat tuottajat:

                                       —

                                       Dongguan City Wonderful Ceramics Industrial Park Co. Ltd,

                                       —

                                       Guangdong Jiamei Ceramics Co. Ltd,

                                       —

                                       Qingyuan Gani Ceramics Co. Ltd, ja

                                       —

                                       Foshan Gani Ceramics Co. Ltd.

                           —

                           Vertailumaassa toimivat tuottajat, jotka pyysivät luottamuksellista käsittelyä vastatoimien riskin perusteella.

         2.   TARKASTELTAVANA OLEVA TUOTE

               (16)

               Tämän tarkastelun kohteena oleva tuote on sama kuin alkuperäisessä asetuksessa määritetty tuote eli lasitetut ja lasittamattomat keraamiset katulaatat, lattialaatat ja seinälaatat; lasitetut ja lasittamattomat keraamiset mosaiikkikuutiot ja niiden kaltaiset tavarat, myös alustalla, jäljempänä ’tarkasteltavana oleva tuote’, jotka luokitellaan tällä hetkellä CN-koodeihin 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 ja 6908 90 99.

         3.   POLKUMYYNTI

   3.1   Markkinatalouskohtelu

               (17)

               Kumpikaan ryhmä ei pyytänyt markkinatalouskohtelua perusasetuksen 2 artiklan 7 kohdan c alakohdan nojalla.

         3.2   Vertailumaa

               (18)

               Kuten edellä todetaan, komissio ehdotti Amerikan yhdysvaltoja vertailumaaksi samoin kuin aiemmassa tutkimuksessa. Komissio otti lisäksi yhteyttä yrityksiin useissa muissa mahdollisissa vertailumaissa, mutta mitkään muut yritykset eivät vastanneet eivätkä suostuneet toimimaan yhteistyössä. Amerikan yhdysvaltojen valinta vahvistettiin näin ollen asianmukaiseksi.

         3.3   Tutkimus

               (19)

               Voimassa olevien toimenpiteiden käyttöön ottamiseen johtaneessa tutkimuksessa todettiin, että Gani-ryhmä ja Wonderful-ryhmä olivat etuyhteydessä toisiinsa, sillä yksi Wonderful-ryhmän osakkeenomistajista omisti yli 5 prosenttia erään Gani-ryhmään kuuluvan yrityksen osakkeista. Polkumyyntimarginaalit laskettiin kummallekin ryhmälle erikseen. Kummankin ryhmän vahinkomarginaalit olivat korkeammat kuin polkumyyntimarginaalit.

               (20)

               Sen riskin huomioon ottamiseksi, että ne yritykset, joilla on korkeampi yksilöllinen polkumyyntimarginaali, voisivat yritysten välisten yhteyksien ansiosta kanavoida vientiään niiden yritysten kautta, joiden polkumyyntimarginaali on alempi, kumpaakin ryhmää varten laskettiin yksi painotettu keskimääräinen polkumyyntimarginaali ja käyttöön otettiin yksi yhtenäinen tulli.

               (21)

               Komissio tutki, aiheuttaisiko väitetty muutos yritysten välisessä suhteessa sen, että yhtenäinen tulli ei enää olisi perusteltu. Tämän jälkeen komissio tutki, oliko yksilöllisiä polkumyyntimarginaaleja tarvetta tarkistaa.

               (22)

               Tarkastelua koskeva tutkimus paljasti, että johdanto-osan 19 kappaleessa tarkoitetut osakkeet myytiin Gani-ryhmän omistajalle eikä Wonderful-ryhmällä enää ole osuutta Gani-ryhmästä. Ei ollut merkkejä siitä, että näillä kahdella ryhmällä olisi muita rakenteellisia tai yhtiöoikeudellisia yhteyksiä. Näin ollen näiden kahden ryhmän välisen suhteen hyväksyttiin muuttuneen esitetyn mukaisesti, eikä Gani-ryhmää ja Wonderful-ryhmää enää pidetty toisiinsa etuyhteydessä olevina tullin määrittämisen kannalta.

               (23)

               Tästä seuraa, ettei yhtenäisen polkumyyntitullin käyttöönotolle enää ole perusteita. Sen sijaan Gani-ryhmälle ja Wonderful-ryhmälle olisi asetettava erilliset yksilölliset tullit.

               (24)

               Sen arvioimiseksi, olisiko kummallekin ryhmälle voimassa olevien toimenpiteiden käyttöön ottamiseen johtaneessa tutkimuksessa laskettuja yksilöllisiä polkumyyntimarginaaleja tarpeen tarkistaa, komissio tutki, olivatko asianomaisten ryhmien olosuhteet muuttuneet merkittävästi, niin että kyseisten yksilöllisten polkumyyntimarginaalien tarkistaminen olisi perusteltua.

               (25)

               Voimassa olevien toimenpiteiden käyttöönottoon johtaneessa tutkimuksessa todettiin seuraavaa:

                           1)

                           ryhmillä ei ole yhteisiä tuotantolaitoksia,

                           2)

                           niillä ei ole yhteisiä vähittäismyyntiyrityksiä

                           3)

                           eivätkä ne tee toisilleen alihankintaa.

               (26)

               Tarkastelua koskevassa tutkimuksessa vahvistui, että tämä tilanne on pysynyt ennallaan suhteen muuttumisesta huolimatta.

               (27)

               Tässä tilanteessa komissio katsoi, että etuyhteyssuhteen päättyminen ei muuttanut kummankaan ryhmän toimintaa tavalla, joka vaikuttaisi niiden polkumyyntimarginaalien laskentaan. Sen vuoksi kyseisten polkumyyntimarginaalien muuttaminen uusien laskelmien perusteella ei ole perusasetuksen 11 artiklan 3 kohdan nojalla perusteltua.

               (28)

               Edellä esitetyn perusteella alkuperäisessä tutkimuksessa lasketut erilliset polkumyyntimarginaalit olisi otettava käyttöön yksilöllisinä tulleina. Kyseiset polkumyyntimarginaalit ovat Gani-ryhmän osalta 13,9 prosenttia ja Wonderful-ryhmän osalta 32,0 prosenttia.

               (29)

               Nämä päätelmät ilmoitettiin asianomaisille osapuolille, ja niille annettiin määräaika huomautusten esittämiseen.

               (30)

               Wonderful-ryhmä väitti ensiksi, että se oli ilmoittanut komissiolle tarkastuskäynnin aikana Kiinan kansantasavallassa, että osa Gani-ryhmän tarkastelupyynnön yhteydessä esittämästä näytöstä oli väärää tai harhaanjohtavaa. Se huomautti, että komissiolla oli käytettävissään perusasetuksen 18 artikla tällaisia tilanteita varten. Se myös kyseenalaisti sen, oliko perusasetuksen 11 artiklan 3 kohdan säännöksiä noudatettu tältä osin.

               (31)

               Komissio on arvioinut kaiken tutkimuksen aikana kerätyn asiaan vaikuttavan ja asianmukaisesti asiakirjoilla oikeaksi osoitetun näytön, josta kävi ilmi, että kyseiset kaksi ryhmää eivät enää olleet etuyhteydessä toisiinsa, sekä näytön kummankin ryhmän toiminnasta sekä ennen suhteen päättymistä että sen jälkeen. Tämä näyttö vahvistaa, että ryhmä on peruuttamattomasti jakautunut kahtia, mitä Wonderful-ryhmä ei kiistä.

               (32)

               Näiden tosiseikkojen perusteella komissio toteaa, että sillä ei ole perusteita soveltaa perusasetuksen 18 artiklaa. Lisäksi nämä tosiseikat osoittavat, että perusasetuksen 11 artiklan 3 kohtaa on noudatettu.

               (33)

               Toiseksi Wonderful-ryhmä kyseenalaisti sen, onko perusasetuksen 9 artiklan 4 kohdan säännöstä ”polkumyyntitullin suuruus ei saa ylittää vahvistettua polkumyyntimarginaalia” noudatettu, sillä perusteella, että uudet vientihinnat ja vertailumaan normaaliarvot todennettiin tämän tutkimuksen aikana.

               (34)

               Kuten edellä 24–27 kappaleessa esitetään, tutkimuksessa kävi ilmi, että kummankaan ryhmän toiminta ei muuttunut suhteen päättymisen seurauksena. Kuten myös vireillepanoilmoituksessa selostettiin, uudet polkumyyntimarginaalit eivät tässä tapauksessa olleet tarpeen. Perusasetuksen 9 artiklan 4 kohtaa on noudatettu, koska polkumyyntitullin määrä ei ylitä polkumyyntimarginaalia, joka vahvistettiin alkuperäisessä tutkimuksessa. Se, että uudet vientihinnat ja vertailumaan normaaliarvot todennettiin myös tämän tutkimuksen aikana, ei muuta tätä päätelmää.

               (35)

               Lopuksi Wonderful-ryhmä väitti, että ”yksilöllisten marginaalien vahvistaminen yrityksille, jotka olivat aiemmin etuyhteydessä mutta joiden suhde oli päättynyt” on vaarallinen ennakkotapaus ja antaa yritysryhmälle mahdollisuuden manipuloida kaupan suojatoimenpiteitä.

               (36)

               Komissio ei hyväksy tätä väitettä. Jokainen tarkastelu suoritetaan tapauskohtaisesti tutkimuksen eikä spekuloinnin perusteella, ja jos yritykset eivät ole etuyhteydessä toisiinsa, niillä on oikeus omaan yksilöllisen tulliin perusasetuksen 9 artiklan 5 kohdan mukaisesti.

               (37)

               Unionin tuotannonalan järjestö Cerame-Unie (CET) väitti, että osakkuussuhteen päättyminen ei tarkoita, että mahdollisuus kiertää toimenpiteitä sen ryhmän kautta, jonka tulli on alhaisin, voidaan sulkea pois. Tämän havainnollistamiseksi CET totesi, että kyseisten kahden ryhmän jakaantuminen tapahtui samaan aikaan, kun alkuperäisessä tapauksessa otettiin käyttöön väliaikaiset toimenpiteet, ja että ryhmät eivät keskustelleet jakaantumisesta ennen alkuperäisen tapauksen vireillepanoa. Alkuperäisen tutkimuksen aikana ryhmät olivat etuyhteydessä, ja sen vuoksi CET esitti, että Gani-ryhmällä ja Wonderful-ryhmällä oli pääsy toistensa tietoihin.

               (38)

               CET ei kuitenkaan toimittanut mitään näyttöä näiden oletusten tueksi. Lisäksi komissiolla on velvollisuus asettaa yksilölliset tullit kummallekin ryhmälle nyt, kun on osoitettu, että ne eivät enää ole etuyhteydessä toisiinsa. Komissiolla ei ole oikeutta pitää kahta oikeudellisesti erillistä yritysryhmää toisiinsa etuyhteydessä olevina yhtenäisen tullin käyttöönottoa varten pelkästään siitä syystä, että kyseiset kaksi ryhmää saattavat tehdä yhteistyötä keskenään.

               (39)

               CET väitti, että jos kyseisten kahden ryhmän liiketoiminta on säilynyt ennallaan, kuten on ilmoitettu, myös toimenpiteiden kiertämisen vaaran ryhmien välillä on täytynyt pysyä ennallaan.

               (40)

               Komission hylkäsi tämän väitteen. Ainoa syy siihen, että näitä kahta ryhmää kohdeltiin alkuperäisessä tutkimuksessa yhtenä, oli omistussuhteesta johtuva yhteys, jota ei enää ole.

               (41)

               CET huomautti myös, että kyseisten yritysten tuotantotilat sijaitsevat suhteellisen lähellä toisiaan, mikä tekisi toimenpiteiden kiertämisestä fyysisesti suhteellisen yksinkertaista.

               (42)

               Komissio hylkäsi myös tämän väitteen. Ei nimittäin ole mitään oikeusperustaa vahvistaa etuyhteydettömille yrityksille samaa tullia pelkästään sillä perusteella, että yritykset sijaitsevat suhteellisen lähellä toisiaan, minkä vuoksi toimenpiteiden kiertäminen olisi yksinkertaisempaa. Kiinan kansantasavallassa on yleistä, että yhdessä kaupungissa tai yhdellä alueella on monia tietyn tuotteen valmistajia.

               (43)

               Edellä esitetyn perusteella päätelmien ilmoittamisen jälkeen saadut huomautukset eivät muuttaneet johdanto-osan 28 kappaleessa esitettyä päätelmää. Näin ollen alkuperäisessä tutkimuksessa lasketut erilliset polkumyyntimarginaalit olisi otettava käyttöön yksilöllisinä tulleina. Kyseiset polkumyyntimarginaalit ovat Gani-ryhmän osalta 13,9 prosenttia ja Wonderful-ryhmän osalta 32,0 prosenttia.

               (44)

               Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 917/2011 1 artiklan 2 kohdassa oleva taulukko seuraavasti:

               —

               poistetaan taulukosta seuraava rivi:

                              Yritys

                              Tulli

                              Taric-lisäkoodi

                              ”Dongguan City Wonderful Ceramics Industrial Park Co. Ltd; Guangdong Jiamei Ceramics Co. Ltd; Qingyuan Gani Ceramics Co. Ltd; Qingyuan Gani Ceramics Co. Ltd.

                              26,3 %

                              B011”

               —

               lisätään taulukkoon rivit seuraavasti:

                              Yritys

                              Tulli

                              Taric-lisäkoodi

                              ”Dongguan City Wonderful Ceramics Industrial Park Co. Ltd; Guangdong Jiamei Ceramics Co. Ltd

                              32,0 %

                              B938

                              Qingyuan Gani Ceramics Co. Ltd; Qingyuan Gani Ceramics Co. Ltd.

                              13,9 %

                              B939”

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  Neuvoston täytäntöönpanoasetus (EU) N:o 917/2011, annettu 12 päivänä syyskuuta 2011, lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta (EUVL L 238, 15.9.2011, s. 1).

      (3)  EUVL C 28, 31.1.2014, s. 11.


title: Komission täytäntöönpanoasetus (EU) 2015/1078, annettu 3 päivänä heinäkuuta 2015, asetuksen (EU) N:o 37/2010 muuttamisesta siltä osin kuin on kyse aineesta ”klodronihappo (dinatriumsuolana)” (ETA:n kannalta merkityksellinen teksti)

text:
               4.7.2015

               FI

               Euroopan unionin virallinen lehti

               L 175/5

         KOMISSION TÄYTÄNTÖÖNPANOASETUS (EU) 2015/1078,
   annettu 3 päivänä heinäkuuta 2015,
   asetuksen (EU) N:o 37/2010 muuttamisesta siltä osin kuin on kyse aineesta ”klodronihappo (dinatriumsuolana)”
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät on vahvistettava asetuksessa.

               (2)

               Komission asetuksen (EU) N:o 37/2010 (2) liitteessä olevassa taulukossa 1 luetellaan farmakologisesti vaikuttavat aineet ja esitetään niiden jäämien enimmäismäärää eläinperäisissä elintarvikkeissa koskeva luokitus.

               (3)

               Klodronihappo (dinatriumsuolana) ei sisälly vielä tähän taulukkoon.

               (4)

               Euroopan lääkevirastolle, jäljempänä ’lääkevirasto’, on toimitettu hakemus klodronihapon (dinatriumsuolana) jäämien enimmäismäärien vahvistamisesta hevoseläinten osalta.

               (5)

               Lääkevirasto suositteli eläinlääkekomitean lausunnon perusteella, että jäämien enimmäismäärien vahvistaminen klodronaattidinatriumille ei ole hevoseläinten osalta tarpeellista ihmisten terveyden suojelemiseksi edellyttäen, että ainetta ei anneta eläimille, jotka tuottavat maitoa elintarvikkeeksi.

               (6)

               Asetuksen (EY) N:o 470/2009 5 artiklan mukaan lääkeviraston on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja jäämien enimmäismääriä soveltaa samasta eläinlajista peräisin olevaan toiseen elintarvikkeeseen tai voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja jäämien enimmäismääriä soveltaa muihin lajeihin.

               (7)

               Lääkevirasto katsoi, että klodronihapon (dinatriumsuolana) jäämien enimmäismäärän ekstrapolointi hevoseläimistä muihin elintarvikkeita tuottaviin lajeihin ei ole asianmukaista, koska ehdotetun käyttöaiheen ja vaikutustavan perusteella ei ole todennäköistä, että tätä vaikuttavaa ainetta käytettäisiin muihin elintarvikkeiden tuottamiseen käytettäviin lajeihin kuin hevosiin.

               (8)

               Tästä syystä asetuksen (EU) N:o 37/2010 liitteessä olevaa taulukkoa 1 olisi muutettava.

               (9)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 2 päivästä syyskuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 152, 16.6.2009, s. 11.

      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

      LIITE
      Lisätään asetuksen (EU) N:o 37/2010 liitteessä olevaan taulukkoon 1 seuraava vaikuttava aine aakkosjärjestyksen mukaiseen kohtaan:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Klodronihappo (dinatriumsuolana)

                     EI SOVELLETA

                     Hevoseläimet

                     MRL-arvoa ei edellytetä

                     EI SOVELLETA

                     Ei eläimille jotka tuottavat maitoa elintarvikkeeksi

                     Tuki- ja liikuntaelimet/lääkkeet luustosairauksien hoitoon”


title: Neuvoston täytäntöönpanoasetus (EU) N:o 364/2010, annettu 26 päivänä huhtikuuta 2010 , lopullisen polkumyyntitullin käyttöönotosta tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1487/2005 muuttamisesta

text:
               29.4.2010

               FI

               Euroopan unionin virallinen lehti

               L 107/6

         NEUVOSTON TÄYTÄNTÖÖNPANOASETUS (EU) N:o 364/2010,
   annettu 26 päivänä huhtikuuta 2010,
   lopullisen polkumyyntitullin käyttöönotosta tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1487/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   ottaa huomioon neuvoston asetuksen (EY) N:o 1487/2005 (2) 2 artiklan,
   ottaa huomioon Euroopan komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   1.   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 1487/2005 käyttöön polkumyyntitullin Kiinan kansantasavallasta peräisin olevien värjättyjen (myös valkoiseksi värjättyjen) tai painettujen synteettikuitufilamenttilangasta kudottujen kankaiden, joissa on vähintään 85 painoprosenttia teksturoituja ja/tai teksturoimattomia polyesterifilamentteja ja jotka luokitellaan nykyisin CN-koodeihin ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 ja ex 5407 69 90, jäljempänä ’tarkasteltavana oleva tuote’, tuonnissa unioniin.

               (2)

               Koska tutkimuksessa yhteistyössä toimineita osapuolia oli paljon, vientiä harjoittavista kiinalaisista tuottajista valittiin toimenpiteiden käyttöönottoon johtaneen tutkimuksen aikana otos.

               (3)

               Otokseen valituille yrityksille vahvistettiin tutkimuksen aikana määritetyt yksilölliset tullit. Otokseen kuulumattomien mutta yhteistyössä toimineiden yritysten, joille oli myönnetty markkinatalouskohtelu neuvoston asetuksen (EY) N:o 384/96 (3) 2 artiklan 7 kohdan c alakohdan mukaisesti, painotetuksi keskimääräiseksi tulliksi vahvistettiin 14,1 prosenttia, joka oli sellaisille otokseen kuuluneille yrityksille vahvistettu tulli, joille oli myönnetty markkinatalouskohtelu. Otokseen kuulumattomien mutta yhteistyössä toimineiden yritysten, joille oli myönnetty yksilöllinen kohtelu mainitun asetuksen 9 artiklan 5 kohdan mukaisesti, painotetuksi keskimääräiseksi tulliksi vahvistettiin 37,1 prosenttia, joka oli sellaisille otokseen kuuluneille yrityksille vahvistettu tulli, joille oli myönnetty yksilöllinen kohtelu. Kaikille muille yrityksille asetettiin koko maata koskeva 56,2 prosentin suuruinen tulli.

               (4)

               Asetuksen (EY) N:o 384/96 12 artiklan mukaisen, uuden absorptiotutkimuksen johdosta neuvosto nosti neuvoston asetuksella (EY) N:o 1087/2007 (4) koko maata koskevan tullin 74,8 prosenttiin. Lisäksi kiinalaisille vientiä harjoittaville tuottajille, joille oli määritetty yksilölliset tullit ja jotka eivät toimineet uudessa tutkimuksessa yhteistyössä, määritettiin korkeammat polkumyyntitullit asetuksen (EY) N:o 384/96 12 artiklan 3 kohdan mukaisesti.

               (5)

               Asetuksen (EY) N:o 1487/2005 2 artiklan nojalla on mahdollista myöntää niille kiinalaisille vientiä harjoittaville tuottajille, jotka täyttävät kyseisessä artiklassa säädetyt neljä edellytystä, edellä johdanto-osan 3 kappaleessa esitetty sama kohtelu kuin otokseen kuulumattomille yhteistyössä toimineille yrityksille, jäljempänä ’uuden vientiä harjoittavan tuottajan kohtelu’.

         2.   UUSIEN VIENTIÄ HARJOITTAVIEN TUOTTAJIEN PYYNNÖT

               (6)

               Yksi yritysryhmä, joka koostuu kahdesta etuyhteydessä olevasta yrityksestä, jotka ovat AlbaChiara Printing and Dyeing (Jiaxing) Co. Ltd ja Jiaxing E. Boselli Textile Trading Co. Ltd, jäljempänä ’pyynnön esittäjä’, pyysi uuden vientiä harjoittavan tuottajan kohtelua.

               (7)

               Tutkittiin, täyttääkö pyynnön esittäjä uuden vientiä harjoittavan tuottajan kohtelun myöntämisedellytykset, joista säädetään asetuksen (EY) N:o 1487/2005 2 artiklassa; tätä varten varmistettiin, että pyynnön esittäjä

                           a)

                           ei ole vienyt tarkasteltavana olevia tuotteita Euroopan unioniin toimenpiteiden perustana olevana tutkimusajanjaksona eli 1 päivän huhtikuuta 2003 ja 31 päivän maaliskuuta 2004 välisenä aikana (ensimmäinen edellytys);

                           b)

                           ei ole etuyhteydessä yhteenkään Kiinan kansantasavallassa toimivaan viejään tai tuottajaan, johon sovelletaan kyseisellä asetuksella käyttöön otettuja polkumyynnin vastaisia toimenpiteitä (toinen edellytys);

                           c)

                           on tosiasiallisesti vienyt tarkasteltavana olevia tuotteita Euroopan unioniin toimenpiteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi Euroopan unioniin (kolmas edellytys);

                           d)

                           toimii perusasetuksen 2 artiklan 7 kohdan c alakohdassa määritellyissä markkinatalousolosuhteissa tai täyttää perusasetuksen 9 artiklan 5 kohdassa yksilöllisen tullin saamiselle säädetyt vaatimukset (neljäs edellytys).

               (8)

               Pyynnön esittäjälle lähetettiin kyselylomakkeet, ja pyynnön esittäjää pyydettiin toimittamaan näyttö siitä, että se täyttää ensimmäisen, toisen ja kolmannen edellytyksen.

               (9)

               Koska neljännen edellytyksen mukaan pyynnön esittäjä esittää markkinatalouskohtelua ja/tai yksilöllistä kohtelua koskevan pyynnön, komissio lähetti siihen tarvittavat lomakkeet pyynnön esittäjälle. Pyynnön esittäjä pyysi perusasetuksen 2 artiklan 7 kohdan perusteella markkinatalouskohtelua.

               (10)

               Markkinatalouskohtelun edellytykset ovat lyhyesti seuraavat:

                           a)

                           Liiketoimintaa ja kustannuksia koskevat päätökset tehdään markkinasignaalien perusteella ja ilman valtion merkittävää puuttumista asiaan; suurimpien tuotantopanosten kustannukset heijastavat olennaisesti markkina-arvoa.

                           b)

                           Yrityksillä on yksi ainoa selkeä kirjanpito, joka tarkastetaan riippumattomasti kansainvälisten tilinpäätösstandardien (5) mukaisesti ja jota sovelletaan kaikkiin tarkoituksiin.

                           c)

                           Aiemmasta keskusjohtoisesta talousjärjestelmästä juontuvia merkittäviä vääristymiä ei ole.

                           d)

                           Vakauden ja oikeusvarmuuden takaa konkurssi- ja omaisuuslainsäädäntö.

                           e)

                           Valuuttojen muuntaminen tapahtuu markkinahintaan.

               (11)

               Edellä johdanto-osan 7 kappaleessa mainitut edellytykset täyttäville vientiä harjoittaville tuottajille voidaan asetuksen (EY) N:o 1487/2005 2 artiklan nojalla määrittää joko 14,1 prosentin tulli, jota sovelletaan yrityksiin, joille on myönnetty markkinatalouskohtelu asetuksen (EY) N:o 384/96 2 artiklan 7 kohdan c alakohdan mukaisesti, tai 37,1 prosentin painotettu keskimääräinen tulli, jota sovelletaan yrityksiin, joille on myönnetty yksilöllinen kohtelu mainitun asetuksen 9 artiklan 5 kohdan mukaisesti.

               (12)

               Euroopan komissio hankki ja tarkasti kaikki tiedot, jotka se katsoi tarpeellisiksi asetuksen (EY) N:o 1487/2005 2 artiklassa vahvistettujen neljän edellytyksen täyttymisen tarkastamiseksi. Tarkastuskäyntejä tehtiin seuraavien yritysten toimitiloihin:

                           —

                           AlbaChiara Printing and Dyeing (Jiaxing) Co. Ltd, Jiaxing,

                           —

                           Jiaxing E. Boselli Textile Trading Co. Ltd, Jiaxing.

         3.   TULOKSET

               (13)

               Pyynnön esittäjä on esittänyt riittävää näyttöä siitä, että se täyttää johdanto-osan 7 kappaleessa mainitut neljä edellytystä. Kyseinen pyynnön esittäjä pystyi osoittamaan, että i) se ei vienyt tarkasteltavana olevia tuotteita Euroopan unioniin 1 päivän huhtikuuta 2003 ja 31 päivän maaliskuuta 2004 välisellä ajanjaksolla, ii) se ei ole etuyhteydessä yhteenkään Kiinan kansantasavallassa toimivaan viejään tai tuottajaan, johon sovelletaan asetuksella (EY) N:o 1487/2005 käyttöön otettuja polkumyynnin vastaisia toimenpiteitä, iii) se on tosiasiallisesti vienyt merkittäviä määriä tarkasteltavana olevaa tuotetta Euroopan unioniin vuodesta 2008 lähtien ja iv) se täyttää kaikki markkinatalouskohtelun saamiselle asetetut vaatimukset, joten sille voidaan myöntää yksilöllinen tulli perusasetuksen 2 artiklan 7 kohdan c alakohdan mukaisesti. Siksi tälle pyynnön esittäjälle voidaan asetuksen (EY) N:o 1487/2005 2 artiklan mukaisesti vahvistaa markkinatalouskohtelun saaneiden yritysten painotettu keskimääräinen tulli, jota sovelletaan yhteistyössä toimineisiin mutta otokseen kuulumattomiin yrityksiin (eli 14,1 prosenttia), ja tuottaja voidaan lisätä mainitun asetuksen 1 artiklan 2 kohdassa olevaan vientiä harjoittavien tuottajien luetteloon.

         4.   YKSILÖLLISTEN TULLIEN SOVELTAMISALAAN KUULUVIEN YRITYSTEN LUETTELON MUUTTAMINEN

               (14)

               Edellä johdanto-osan 13 kappaleessa mainittujen tutkimustulosten perusteella päätelmänä on, että yritykset AlbaChiara Printing and Dyeing (Jiaxing) Co. Ltd ja Jiaxing E. Boselli Textile Trading Co. Ltd olisi lisättävä asetuksen (EY) N:o 1487/2005 1 artiklan 2 kohdassa olevaan luetteloon yrityksistä, joihin sovellettava tulli on 14,1 prosenttia.

               (15)

               Pyynnön esittäjälle ja unionin tuotannonalalle on ilmoitettu tutkimuksen tuloksista ja niillä on ollut mahdollisuus esittää huomautuksensa. Sellaisia lisätietoja ei esitetty, joiden perusteella olisi voitu tehdä erilaisia päätelmiä pyynnön esittäjän osalta,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1487/2005 1 artiklan 2 kohta lisäämällä seuraavat yritykset yksilöllisten tullien soveltamisalaan kuuluvien yritysten luetteloon:

                  Yritykset

                  Lopullinen polkumyyntitulli

                  Taric-lisäkoodi

                  ”AlbaChiara Printing and Dyeing (Jiaxing) Co. Ltd

                  14,1 %

                  A617

                  Jiaxing E. Boselli Textile Trading Co. Ltd

                  14,1 %

                  A617”

   2 artikla
   Tämä asetus tulee voimaan sitä seuraavana päivänä, jona se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 343, 22.12.2009, s. 51.

      (2)  EUVL L 240, 16.9.2005, s. 1.

      (3)  EYVL L 56, 6.3.1996, s. 1.

      (4)  EUVL L 246, 21.9.2007, s. 1.

      (5)  Kansainvälisillä tilinpäätösstandardeilla tarkoitetaan kaikkia tärkeimpiä yleisesti tunnustettuja kansainvälisiä tilinpäätösstandardeja, joita ovat Yhdysvaltain tilinpäätösnormisto (US GAAP) sekä kansainvälisen tilinpäätösstandardilautakunnan (IASB:n) julkaisemat kansainvälisen tilinpäätösstandardikomitean säätiön (IASCF:n) asiakirjat, kuten International Accounting Standard Board Framework (IASBF), kansainvälinen tilinpäätösstandardi (IAS), IFRS-standardit sekä kansainvälisen tilinpäätösasioiden tulkintakomitean (IFRIC:n) julkaisut.


title: Komission täytäntöönpanoasetus (EU) N:o 915/2013, annettu 23 päivänä syyskuuta 2013 , tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta

text:
               24.9.2013

               FI

               Euroopan unionin virallinen lehti

               L 252/23

         KOMISSION TÄYTÄNTÖÖNPANOASETUS (EU) N:o 915/2013,
   annettu 23 päivänä syyskuuta 2013,
   tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä Zimbabwea koskevista rajoittavista toimenpiteistä 19 päivänä helmikuuta 2004 annetun neuvoston asetuksen (EY) N:o 314/2004 (1) ja erityisesti sen 11 artiklan b alakohdan,
   sekä katsoo seuraavaa:

               (1)

               Asetuksen (EY) N:o 314/2004 liitteessä III luetellaan ne henkilöt ja yhteisöt, joita asetuksessa säädetty varojen ja taloudellisten resurssien jäädyttäminen koskee.

               (2)

               Zimbabween kohdistuvista rajoittavista toimenpiteistä 15 päivänä helmikuuta 2011 annetussa neuvoston päätöksessä 2011/101/YUTP (2) nimetään ne luonnolliset henkilöt ja oikeushenkilöt, joihin päätöksen 5 artiklassa säädettyjä rajoituksia sovelletaan, ja päätös pannaan unionin tasolla tarvittavien toimien osalta täytäntöön asetuksella (EY) N:o 314/2004.

               (3)

               Neuvosto päätti 23 päivänä syyskuuta 2013 poistaa yhden kohdan niiden henkilöiden ja yhteisöjen luettelosta, joihin rajoituksia sovelletaan. Asetuksen (EY) N:o 314/2004 liitettä III olisi muutettava, jotta se olisi yhdenmukainen edellä tarkoitetun neuvoston päätöksen kanssa.

               (4)

               Sen vuoksi asetusta (EY) N:o 314/2004 olisi muutettava.

               (5)

               Tässä asetuksessa säädettyjen toimenpiteiden tehokkuuden varmistamiseksi tämän asetuksen on tultava voimaan sitä päivää seuraavana päivänä, jona se julkaistaan,

         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 314/2004 liite III tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä syyskuuta 2013.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 55, 24.2.2004, s. 1.

      (2)  EUVL L 42, 16.2.2011, s. 6.

      LIITE
      Muutetaan asetuksen (EY) N:o 314/2004 liite III seuraavasti:
      Poistetaan luettelosta ”II. Yhteisöt” seuraava kohta:

                     ”(11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabwe.

                     Lähellä hallituksen ZANU-PF-ryhmää. ZMDC on ZANU-PF-puolueeseen kuuluvan kaivoksista ja kaivostoiminnan kehittämisestä vastaavan ministerin vastuualuetta.”


title: Komission täytäntöönpanoasetus (EU) 2017/1269, annettu 13 päivänä heinäkuuta 2017, täytäntöönpanoasetuksen (EU) 2015/949 muuttamisesta siltä osin kuin on kyse maapähkinöiden poistamisesta Yhdysvaltoja koskevasta hyväksyttyjen vientiä edeltävien tarkastusten luettelosta aflatoksiinien osalta (ETA:n kannalta merkityksellinen teksti. )

text:
               14.7.2017

               FI

               Euroopan unionin virallinen lehti

               L 183/9

         KOMISSION TÄYTÄNTÖÖNPANOASETUS (EU) 2017/1269,
   annettu 13 päivänä heinäkuuta 2017,
   täytäntöönpanoasetuksen (EU) 2015/949 muuttamisesta siltä osin kuin on kyse maapähkinöiden poistamisesta Yhdysvaltoja koskevasta hyväksyttyjen vientiä edeltävien tarkastusten luettelosta aflatoksiinien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 23 artiklan,
   sekä katsoo seuraavaa:

               (1)

               Komission täytäntöönpanoasetuksessa (EU) 2015/949 (2) hyväksytään tiettyjen kolmansien maiden tietyille elintarvikkeille tiettyjen mykotoksiinien pitoisuuden osalta suorittamat vientiä edeltävät tarkastukset.

               (2)

               Asetuksen (EY) N:o 882/2004 23 artiklan mukaisesti voidaan hyväksyä erityiset vientiä edeltävät tarkastukset, joita kolmannet maat tekevät rehuille ja elintarvikkeille välittömästi ennen niiden vientiä Euroopan unioniin sen toteamiseksi, että vientituotteet ovat unionin vaatimusten mukaisia. Tällainen hyväksyntä voidaan myöntää kolmansille maille ainoastaan, jos Euroopan unionin suorittama tarkastus on osoittanut, että Euroopan unioniin vietävät rehut tai elintarvikkeet täyttävät unionin vaatimukset tai vastaavat vaatimukset, ja jos kolmannessa maassa ennen lähettämistä toteutetut valvontatoimet katsotaan riittävän tehokkaiksi, jotta niillä voidaan korvata EU:n lainsäädännössä säädetyt asiakirja-, tunnistus- ja fyysiset tarkastukset tai vähentää niitä. EU hyväksyi vuonna 2008 Amerikan Yhdysvaltojen (Yhdysvallat) viranomaisten suorittamat vientiä edeltävät tarkastukset maapähkinöiden sisältämien aflatoksiinien osalta.

               (3)

               Vuoden 2016 puolivälissä havaittiin, että Yhdysvalloista tulevien maapähkinöiden sisältämien aflatoksiinien esiintymistä koskevien vaatimusten noudattamatta jättäminen lisääntyi. Asiasta ilmoitettiin Yhdysvaltojen viranomaisille ja tilanteeseen luvattiin puuttua. Tilanteen ei ole kuitenkaan havaittu parantuneen.

               (4)

               Sen vuoksi voidaan päätellä, että edellytykset, joiden perusteella vientiä edeltäviä tarkastuksia koskeva hyväksyntä myönnettiin, eivät enää täyty, ja sen vuoksi on aiheellista poistaa Yhdysvalloista tulevat maapähkinät hyväksyttyjen vientiä edeltävien tarkastusten luettelosta. Sen vuoksi täytäntöönpanoasetusta (EU) 2015/949 olisi muutettava.

               (5)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) 2015/949 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä heinäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 165, 30.4.2004, s. 1.

      (2)  Komission täytäntöönpanoasetus (EU) 2015/949, annettu 19 päivänä kesäkuuta 2015, tiettyjen kolmansien maiden tietyille elintarvikkeille tiettyjen mykotoksiinien pitoisuuden osalta suorittamien vientiä edeltävien tarkastusten hyväksymisestä (EUVL L 156, 20.6.2015, s. 2).

      LIITE
      Muutetaan täytäntöönpanoasetuksen (EU) 2015/949 liite I seuraavasti: poistetaan seuraava kohta:

                     Elintarvike

                     CN-koodi

                     Taric-alanimike

                     Alkuperämaa

                     Mykotoksiini

                     Fyysisten tarkastusten tiheys (%) tuonnin yhteydessä

                                 ”—

                                 Maapähkinät, kuorelliset

                                 —

                              1202 41 00

                     Amerikan yhdysvallat

                     Aflatoksiinit

                     < 1”

                                 —

                                 Maapähkinät, kuoritut

                                 —

                              1202 42 00

                                 —

                                 Maapähkinät, muulla tavalla valmistetut tai säilötyt

                                 —

                                 2008 11 91 ; 2008 11 96 ; 2008 11 98 ;


title: Komission täytäntöönpanoasetus (EU) N:o 643/2011, annettu 1 päivänä heinäkuuta 2011 , asetuksen (EU) N:o 642/2010 muuttamisesta durran ja rukiin tuontitullien osalta

text:
               2.7.2011

               FI

               Euroopan unionin virallinen lehti

               L 175/1

         KOMISSION TÄYTÄNTÖÖNPANOASETUS (EU) N:o 643/2011,
   annettu 1 päivänä heinäkuuta 2011,
   asetuksen (EU) N:o 642/2010 muuttamisesta durran ja rukiin tuontitullien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan yhdessä sen 4 artiklan kanssa,
   sekä katsoo seuraavaa:

               (1)

               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) 5 artiklan 4 kohdassa säädetään, että durran ja rukiin tuontitullien laskemiseksi sovelletaan ohralle määritettyä edustavaa cif-tuontihintaa.

               (2)

               Ohramarkkinoiden kehitys ja Yhdysvaltojen vähäinen vaikutus kyseisen tuotteen maailmanmarkkinoihin ovat johtaneet siihen, ettei ohran perusteella voida laatia durramarkkinoita koskevia ennusteita. Lisäksi durramarkkinoiden tietolähteitä on niin vähän tai ne ovat niin epäluotettavia, ettei niiden perusteella voida vahvistaa kyseisen tuotteen tuontitullia. Saatavilla olevista tietolähteistä ilmenee, että Yhdysvalloista viedyn durran ja maissin hinnat ovat hyvin lähellä toisiaan. Tämän vuoksi durraan olisi sovellettava maissille laskettua edustavaa cif-tuontihintaa. Olisi myös säilytettävä rukiiseen ja durraan sovellettavat yhdenmukaiset tuontitullit.

               (3)

               Sen vuoksi asetusta (EU) N:o 642/2010 olisi muutettava.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 642/2010 seuraavasti:

               1)

               Muutetaan 5 artikla seuraavasti:

                           a)

                           korvataan 1 kohdan johdantovirke seuraavasti:
                           ”Tämän asetuksen 2 artiklan 1 kohdassa tarkoitetun korkealaatuisen tavallisen vehnän, durumvehnän ja maissin osalta asetuksen (EY) N:o 1234/2007 136 artiklan 2 kohdassa tarkoitetut edustavat cif-tuontihinnat määritetään seuraavien tekijöiden perusteella:”

                           b)

                           Korvataan 4 kohta seuraavasti:
                           ”4.   Durumvehnän, korkealaatuisen tavallisen vehnän ja maissin edustava cif-tuontihinta on 1 kohdan a, b ja c alakohdassa tarkoitettujen tekijöiden summa. Durran ja rukiin osalta edustava cif-tuontihinta lasketaan käyttäen maissille laskettuja hintoja.”

               2)

               Korvataan liite III tämän asetuksen liitteessä olevalla tekstillä.

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE

            ”LIITE III

               Noteerauspörssit ja viitelajikkeet

                        Tuote

                        Vehnä

                        Durumvehnä

                        Maissi

                        Vakiolaatu

                        Korkea

                        Pörssinoteerauksessa käytettävä viitelajike (tyyppi/aste)

                        Hard Red Spring nro 2

                        Hard Amber Durum nro 2

                        Yellow Corn nro 3

                        Pörssinoteeraus

                        Minneapolis
                        Grain Exchange

                        Minneapolis
                        Grain Exchange (1)

                        Chicago Board of Trade

         (1)  Jos edustavan cif-tuontihinnan laskemiseksi ei ole saatavissa lainkaan noteerauksia, käytetään Amerikan yhdysvalloissa julkisesti käytettävissä olevia edustavimpia fob-noteerauksia.”


title: Komission täytäntöönpanoasetus (EU) 2015/592, annettu 14 päivänä huhtikuuta 2015 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Presunto de Barrancos/Paleta de Barrancos (SAN))

text:
               16.4.2015

               FI

               Euroopan unionin virallinen lehti

               L 99/4

         KOMISSION TÄYTÄNTÖÖNPANOASETUS (EU) 2015/592,
   annettu 14 päivänä huhtikuuta 2015,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Presunto de Barrancos/Paleta de Barrancos (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Portugalin esittämän pyynnön, joka koski komission asetuksen (EY) N:o 2400/96 (2) nojalla rekisteröidyn suojatun alkuperänimityksen ”Presunto de Barrancos” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Presunto de Barrancos”/”Paleta de Barrancos” (SAN) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä huhtikuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 2400/96, annettu 17 päivänä joulukuuta 1996, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” (EYVL L 327, 18.12.1996, s. 11).

      (3)  EUVL C 432, 2.12.2014, s. 16.


title: Komission täytäntöönpanoasetus (EU) N:o 166/2014, annettu 17 päivänä helmikuuta 2014 , asetuksen (EY) N:o 798/2008 muuttamisesta siltä osin kuin on kyse todistusvaatimuksista ihmisravinnoksi tarkoitetun tarhattujen sileälastaisten lintujen lihan tuonnissa unioniin ja Israelia ja Etelä-Afrikkaa koskevista kohdista kolmansien maiden tai alueiden luettelossa  ETA:n kannalta merkityksellinen teksti

text:
               22.2.2014

               FI

               Euroopan unionin virallinen lehti

               L 54/2

      KOMISSION TÄYTÄNTÖÖNPANOASETUS (EU) N:o 166/2014,
   annettu 17 päivänä helmikuuta 2014,
   asetuksen (EY) N:o 798/2008 muuttamisesta siltä osin kuin on kyse todistusvaatimuksista ihmisravinnoksi tarkoitetun tarhattujen sileälastaisten lintujen lihan tuonnissa unioniin ja Israelia ja Etelä-Afrikkaa koskevista kohdista kolmansien maiden tai alueiden luettelossa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan, 3 ja 4 kohdan ja 9 artiklan 2 kohdan b alakohdan
   sekä katsoo seuraavaa:

               (1)

               Komission asetuksessa (EY) N:o 798/2008 (2) säädetään, että tiettyjä hyödykkeitä saa tuoda unioniin ja kuljettaa unionin kautta ainoastaan niistä kolmansista maista ja niiden sellaisilta alueilta, vyöhykkeiltä tai erillisalueilta, jotka luetellaan kyseisen asetuksen liitteessä I olevan 1 osan taulukossa. Asetuksessa myös vahvistetaan kyseisiä hyödykkeitä varten annettavia eläinlääkärintodistuksia koskevat vaatimukset. Vaatimuksissa otetaan huomioon, sovelletaanko erityisedellytyksiä ja ovatko lisätakeet tarpeen kyseisten kolmansien maiden, alueiden, vyöhykkeiden tai erillisalueiden tautitilanteen vuoksi. Erityisedellytykset ja lisätakeet, joiden mukaisia kyseisten hyödykkeiden edellytetään olevan, esitetään asetuksen (EY) N:o 798/2008 liitteessä I olevassa 2 osassa.

               (2)

               Asetuksessa (EY) N:o 798/2008 olevassa III luvussa säädetään myös edellytykset, joilla kolmatta maata tai sen aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta (HPAI), sekä unioniin tuotaviksi tarkoitettujen hyödykkeiden eläinlääkärintodistuksia tältä osin koskevat vaatimukset.

               (3)

               Etelä-Afrikassa on esiintynyt HPAI:n alatyypin H5N2 taudinpurkauksia sileälastaisia lintuja pitävillä tiloilla alueella, jolla tällaisia lintuja pitävien tilojen tiheys on suuri, vuosina 2004 ja 2006 ja huhtikuusta 2011 lähtien. Näin ollen tiettyjen sileälastaisista linnuista saatavien hyödykkeiden, mukaan luettuna tarhattujen sileälastaisten lintujen liha, tuontia rajoitetaan nykyisin asetuksella (EY) N:o 798/2008, sellaisena kuin se on muutettuna komission täytäntöönpanoasetuksella (EU) N:o 536/2011 (3). Etelä-Afrikka ei tällä hetkellä voi ilmoittaa olevansa HPAI:sta vapaa.

               (4)

               Sileälastaisten lintujen pitäminen ulkona asettaa erityisen haasteen pyrittäessä ehkäisemään lintuinfluenssavirusten mahdollinen kulkeutuminen sileälastaisten lintujen parviin eritoten luonnonvaraisten lintujen joukosta. Etelä-Afrikan toimivaltainen viranomainen on yhteistyössä sileälastaisia lintuja tuottavan tuotannonalan kanssa kehittänyt räätälöidyn järjestelmän sileälastaisten lintujen lihan tuottamiseksi sileälastaisista linnuista, joita on pidetty toimivaltaisen viranomaisen hyväksymillä rekisteröidyillä, suljetuilla sileälastaisia lintuja pitävillä tiloilla.

               (5)

               Kyseiset tilat ovat virallisessa valvonnassa, ja niihin sovelletaan tiukkoja bioturvallisuussääntöjä, siirtojen valvontaa ja laboratoriotestausta. Lisäksi lintuinfluenssan seurantaa toteutetaan sellaisilla sileälastaisia lintuja pitävillä tiloilla ja siipikarjatiloilla, jotka sijaitsevat määritellyllä vyöhykkeellä rekisteröidyn, suljetun sileälastaisia lintuja pitävän tilan ympärillä, ja Etelä-Afrikan koko alueella. Kyseisiä vaatimuksia asetettaessa otettiin asianmukaisesti huomioon Etelä-Afrikkaan vuonna 2011 tarkastusmatkan tehneen yhteisön eläinlääkinnällisen kriisiryhmän antamat suositukset.

               (6)

               Kunnes koko Etelä-Afrikan alue voidaan julistaa HPAI:sta vapaaksi ja voidakseen tarjota paremmat takeet unioniin tulevaisuudessa tuotavaksi tarkoitetun sileälastaisten lintujen lihan turvallisuudesta, Etelä-Afrikka esitti 5 päivänä toukokuuta 2013 tarkistetun ehdotuksen sileälastaisia lintuja pitäviä rekisteröityjä, suljettuja tiloja koskevasta järjestelmästä ja pyysi lupaa saada tuoda tällaisilla tiloilla tuotetuista sileälastaisista linnuista saatua lihaa unioniin.

               (7)

               Komissio ja jäsenvaltioiden asiantuntijat arvioivat ehdotuksen ja totesivat, että Etelä-Afrikan perustaman järjestelmän pitäisi tarjota riittävät takeet HPAI-viruksen aiheuttamien mahdollisten riskien osalta tuotaessa unioniin tällaisilla tiloilla pidetyistä sileälastaisista linnuista saatua lihaa.

               (8)

               Asetuksen (EY) N:o 798/2008 liitteessä I olevassa 2 osassa olisi esitettävä uusi erityisedellytys ”H”, jossa säädetään Etelä-Afrikan alueeseen sovellettavat erityiset turvallisuustakeet sellaisen ihmisravinnoksi tarkoitetun tarhattujen sileälastaisten lintujen lihan osalta, joka on saatu rekisteröidyllä, suljetulla sileälastaisia lintuja pitävällä tilalla olevista sileälastaisista linnuista, mukaan luettuna mahdollisia tulevia HPAI-taudinpurkauksia koskevat takeet. Tämä erityisedellytys olisi sisällytettävä myös ihmisravinnoksi tarkoitettua tarhattujen sileälastaisten lintujen lihaa koskevan eläinlääkärintodistuksen malliin.

               (9)

               Asetuksen (EY) N:o 798/2008 liitteessä I olevassa 1 osassa on nykyään Israelin kohdalla viisi eri koodia (IL-0–IL-4), jotka vastaavat maan alueen eri osia – kyseisen maan osalta toteutettiin siellä aiemmin ilmenneiden HPAI-taudinpurkausten vuoksi aluejako. Israelin pyynnöstä ja ottaen huomioon, että markkinoilla ei ole enää tarjolla rajoitusten aikana tuotettua siipikarjan, sileälastaisten lintujen tai luonnonvaraisten riistalintujen (POU, RAT ja WGM) lihaa, nämä eri vyöhykkeet olisi yhdistettävä ja Israelia koskevaa kohtaa muutettava vastaavasti. Markkinoiden avoimuuden edistämiseksi olisi kansainvälisen julkisoikeuden mukaisesti täsmennettävä, että todistukset kattavat vain Israelin valtion alueen, pois luettuina Israelin kesäkuusta 1967 hallinnoimat alueet eli Golanin kukkulat, Gazan alue, Itä-Jerusalem ja muu Länsiranta.

               (10)

               Sen vuoksi asetusta (EY) N:o 798/2008 olisi muutettava.

               (11)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 798/2008 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 18, 23.1.2003, s. 11.

      (2)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

      (3)  Komission täytäntöönpanoasetus (EU) N:o 536/2011, annettu 1 päivänä kesäkuuta 2011, päätöksen 2007/777/EY liitteen II ja asetuksen (EY) N:o 798/2008 liitteen I muuttamisesta siltä osin kuin on kyse Etelä-Afrikkaa koskevista kohdista kolmansien maiden ja niiden alueiden luetteloissa (EUVL L 147, 2.6.2011, s. 1).

      LIITE
      Muutetaan asetuksen (EY) N:o 798/2008 liite I seuraavasti:

                  1)

                  Muutetaan 1 osa seuraavasti:

                              a)

                              Korvataan kohta ”IL – Israel” seuraavasti:

                                          ”IL – Israel (6)

                                          IL–0

                                          Koko maa

                                          SPF

                                          BPR, BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4”

                              b)

                              Korvataan kohta ”ZA – Etelä-Afrikka” seuraavasti:

                                          ”ZA – Etelä-Afrikka

                                          ZA–0

                                          Koko maa

                                          SPF

                                          EP, E

                                          S4”

                                          BPR

                                          I

                                          P2

                                          9.4.2011

                                          A

                                          DOR

                                          II

                                          HER

                                          III

                                          RAT

                                          VII

                                          P2
                                          H

                                          9.4.2011

                                          A

                              c)

                              Lisätään alaviite seuraavasti:

                                          ”(6)

                                          Jäljempänä tällä tarkoitetaan Israelin valtiota, pois luettuina Israelin kesäkuusta 1967 hallinnoimat alueet eli Golanin kukkulat, Gazan alue, Itä-Jerusalem ja muu Länsiranta.”

                  2)

                  Muutetaan 2 osa seuraavasti:

                              a)

                              Lisätään kohdassa ”Erityisedellytykset”, erityisedellytyksen ”L” jälkeen kohta seuraavasti:
                              ” ’H’: On esitetty takeet siitä, että ihmisravinnoksi tarkoitettu tarhattujen sileälastaisten lintujen liha (RAT) on saatu sileälastaisista linnuista, jotka ovat peräisin asianomaisen kolmannen maan toimivaltaisen viranomaisen hyväksymältä rekisteröidyltä, suljetulta sileälastaisia lintuja pitävältä tilalta. HPAI:n taudinpurkauksen sattuessa tällaisen lihan tuonti voidaan edelleen sallia, jos se on saatu sileälastaisista linnuista, jotka ovat peräisin rekisteröidyltä, suljetulta sileälastaisia lintuja pitävältä tilalta, joka on HPAI:sta vapaa ja jonka ympäristössä ei ole 100 kilometrin säteellä, soveltuvin osin naapurimaan alue mukaan luettuna, ollut HPAI:n taudinpurkauksia vähintään viimeksi kuluneiden 30 päivän aikana ja jolta ei ole ollut epidemiologista yhteyttä sellaiseen sileälastaisia lintuja pitävään tilaan tai siipikarjatilaan, jolla on havaittu esiintyneen HPAI:ta viimeksi kuluneiden 30 päivän aikana.”

                              b)

                              Korvataan ihmisravinnoksi tarkoitettua tarhattujen sileälastaisten lintujen lihaa koskevan eläinlääkärintodistuksen malli (RAT) seuraavasti:
                              ”Ihmisravinnoksi tarkoitettua tarhattujen sileälastaisten lintujen lihaa koskeva eläinlääkärintodistuksen malli (RAT)


title: Komission täytäntöönpanoasetus (EU) 2015/243, annettu 13 päivänä helmikuuta 2015 , asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä  ETA:n kannalta merkityksellinen teksti

text:
               17.2.2015

               FI

               Euroopan unionin virallinen lehti

               L 41/5

         KOMISSION TÄYTÄNTÖÖNPANOASETUS (EU) 2015/243,
   annettu 13 päivänä helmikuuta 2015,
   asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan sekä 9 artiklan 4 kohdan c alakohdan,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
   sekä katsoo seuraavaa:

               (1)

               Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksen mukaan unioniin saa tuoda ja unionin kautta kuljettaa hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

               (2)

               Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata tai sen aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta.

               (3)

               Yhdysvallat sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, jonka koko alueelta on sallittua tuoda unioniin ja kuljettaa unionin kautta hyödykkeitä.

               (4)

               Euroopan unionin ja Yhdysvaltojen välisessä sopimuksessa (4), jäljempänä ’sopimus’, määrätään aluejakotoimenpiteiden vastavuoroisesta ja nopeasta tunnustamisesta unionissa tai Yhdysvalloissa tapahtuvien taudinpurkausten tapauksessa.

               (5)

               Yhdysvallat vahvisti 19 päivänä joulukuuta 2014, että korkeapatogeenisen lintuinfluenssan alatyyppiä H5N8 oli havaittu Oregonin osavaltion Douglasin piirikunnassa sijaitsevalla siipikarjatilalla, ja 3 päivänä tammikuuta 2015, että alatyyppiä H5N2 oli havaittu Washingtonin osavaltiossa sijaitsevalla siipikarjatilalla. Kyseisen kolmannen maan koko aluetta ei näin ollen voida enää pitää taudista vapaana. Yhdysvaltojen eläinlääkintäviranomaiset keskeyttivät välittömästi eläinlääkärintodistusten antamisen koko alueellaan siipikarjahyödykkeille, jotka on tarkoitettu unioniin tuontia ja unionin kautta tapahtuvaa kuljetusta varten. Yhdysvallat on myös hävittänyt kaikki altistuneet eläimet korkeapatogeenisen lintuinfluenssan torjumiseksi ja sen leviämisen rajoittamiseksi.

               (6)

               Yhdysvallat on toimittanut tiedot epidemiologisesta tilanteesta alueellaan ja toteuttamistaan toimenpiteistä, joilla estetään korkeapatogeenisen lintuinfluenssan leviäminen edelleen, ja komissio on nyt arvioinut nämä tiedot. Kyseisen arvioinnin sekä sopimuksessa vahvistettujen sitoumusten ja Yhdysvaltojen antamien takuiden perusteella on aiheellista päätellä, että hyödykkeiden unioniin tuontia koskevien rajoitusten rajaaminen korkeapatogeenisen lintuinfluenssan tautialueeseen Oregonin osavaltiossa ja koko Washingtonin osavaltion alueeseen, joilla Yhdysvaltojen eläinlääkintäviranomaiset soveltavat rajoituksia nykyisten taudinpurkausten vuoksi, riittänee kattamaan riskit, jotka liittyvät hyödykkeiden tuomiseen unioniin. Tämän vuoksi asetuksen (EY) N:o 798/2008 liitteessä I olevan 1 osan luetteloon sisältyvää Yhdysvaltoja koskevaa kohtaa olisi muutettava, jotta voidaan ottaa huomioon korkeapatogeenisen lintuinfluenssan taudinpurkauksesta johtuva kyseisen kolmannen maan aluejako.

               (7)

               Sen vuoksi asetuksen (EY) N:o 798/2008 liitettä I olisi muutettava.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EYVL L 18, 23.1.2003, s. 11.

      (2)  EUVL L 343, 22.12.2009, s. 74.

      (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

      (4)  Kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskeva Euroopan yhteisön ja Amerikan yhdysvaltojen hallituksen välinen sopimus sellaisena kuin se on hyväksytty yhteisön puolesta neuvoston päätöksellä 1998/258/EY (EYVL L 118, 21.4.1998, s. 1).

      LIITE
      Korvataan asetuksen (EY) N:o 798/2008 liitteessä I olevassa 1 osassa Yhdysvaltoja koskeva kohta seuraavasti:

                     Kolmannen maan tai alueen ISO-koodi ja nimi

                     Kolmannen maan tai sen alueen, vyöhykkeen tai erillisalueen koodi

                     Kolmannen maan tai sen alueen, vyöhykkeen tai erillisalueen kuvaus

                     Eläinlääkärintodistus

                     Erityisedellytykset

                     Erityisedellytykset

                     Lintuinfluenssan valvontaa koskeva tilanne

                     Lintuinfluenssan rokotustilanne

                     Salmonellan torjuntaa koskeva tilanne (7)

                     Malli(t)

                     Lisätakeet

                     Päättymisajankohta (1)

                     Alkamisajankohta (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     ”US – Yhdysvallat

                     US-0

                     Koko maa

                     SPF

                     EP, E,

                     S4

                     US-1

                     Yhdysvaltojen alue, pois lukien alue US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1”

                     WGM

                     VIII

                     POU, RAT, SRA

                     N

                     US-2

                     Yhdysvaltojen alue, joka vastaa Oregonin osavaltion Douglasin piirikuntaa ja Washingtonin osavaltion koko aluetta

                     WGM

                     VIII

                     P2

                     19.12.2014

                     POU, RAT, SRA

                     N
                     P2